《中隐庵和赵孺韵》
宋代·李廌

退之以文鸣，师友得侯喜。
声名力与俱，虽尊未勇耳。
黄池距青山，孰辨都与鄙。
庵成谁振之，句出闹如市。
千仞宁我高，充实信吾美。
坐令庵内人，前车云可轨。
礼乐有先後，後进则君子。
执方而昧圆，俱野那复史。
伐柯固执柯，畴克求诸迩。
蒸之既匪薪，采焉又非芑。
近交韩与侯，步骤亦常耻。
一医消息尽，布毛自何起。
要须六月息，不息不为已。
敢问二诗人，如何得意旨。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。